rlitschk/wikidir huggingface dataset:
Dr Karl Burckhardt-Iselin (* 2. Juli 1830 z Baasel; † 24. August 1893 z Baasel) isch e Schwizer Politiker gsi. Dr Karl Burckhardt het Rächtswüsseschafte an de Uniwersidääte Baasel, Göttinge, Berlin, Greifswald, Häidelbärg und Bariis studiert. Z Göttinge isch er Mitgliid im Corps Bremensia gsi. Er het zum Dr. iur. bromowiert und isch denn 1859 Staatskanzlist und Rootschriiber z Baasel worde, 1868 Undersuechigsrichter, 1871 Kriminal- und Bolizeirichter und 1872 Grichtsbresidänt. Vo 1861 bis 1873 isch dr Burckhardt im Groosse Root vom Kanton Baasel-Stadt gsässe. 1873 isch er dr (letscht) Bürgermäister vo Baasel worde. 1875 isch er Verfassigsroot gsi, noch dr Dotalrewisioon vo dr Kantonsverfassig isch er vo 1875 bis 1893 as Regierigsroot Vorsteher vom Bolizeidepartemänt gsi. Gliichzitig isch er vo 1875 bis Septämber 1889 au Nazionalroot gsi, und 1879/80 Bresidänt vom Nazionalroot. Er isch e Verdrätter vom lingge Freisinn gsi. Vo 1880 bis Mai 1891 isch er au no Resärve am Bundesgricht gsi. Carl Manfred Frommel: Die Mitglieder der Bremensia zu Göttingen vom 25. Februar 1811 bis zur Gegenwart. Göttinge 1912, Nr. 572 (S. 135 f.) Philipp Sarasin: Burckhardt, Karl. In: Historisches Lexikon vo dr Schwiiz. Normdate: GND: 1048084752 | VIAF: 306373660
D Sorbonne isch e Geböid im Bariiser Quartier Latin. Im Middelalter isch s dr Sitz vom Kolleg vo dr Sorbonne gsi – eme Däil vo dr alte Bariiser Uniwersidäät – und isch eso im allgemäine Sproochgebruuch zum ene Sünonüüm für die alti (bis 1793) und spööter au für die nöiji Bariiser Uniwersidäät (1896–1971) worde. Zur Zit wird dr Naame und dr zentral Geböidkomplex im 5. Arrondissemänt vo drei vo de drizää Bariiser Uniwersidääte brucht, wo bi dr Uniwersidäätsreform vo 1970/71 entstande si: Paris I Panthéon-Sorbonne, Paris III Sorbonne Nouvelle und Paris IV Paris-Sorbonne. Im Geböid vo dr Sorbonne si au no Däil vo dr Uniwersidäät Bariis Descartes und vo dr École pratique des hautes études, dr École nationale des chartes und s gmäinsame Rektorat (Chancellerie) dehäi. D Sorbonne lit uf dr Rive Gauche, em lingge Uufer vo dr Seine, an de Häng vom Hügel Montagne Sainte-Geneviève im 5. Arrondissemänt. Si bildet dr Middelpunkt vom Studänteviertel Quartier Latin. Dr Hauptiigang lit in dr Rue Victor Cousin, Nääbeniigäng het s in dr Rue Cujas und dr Rue Saint-Jacques. Dr Iigang zum Rektorat befindet sich in dr Rue des Écoles. Duvernet: Histoire de la Sorbonne. Straßburg, 1792, (dütsch, 2 Bänd) Franklin: La Sorbonne.
D Zaal vo de Theater z Baasel isch für d Gröössi vo dr Stadt bedütend. Die mäiste von ene si Chläibüünine, wo sich jedi an iir bsundrigs Publikum richdet. S wichdigste Theater z Baasel isch s Stadttheater «Theater Basel», e Dreispartehuus, wo Drama, Opere und Ballett zäigt. Es isch s äinzige staatlige Theater in dr Stadt und wird stark subwenzioniert. Die Baseldytschi Bihni füert Stück uf Baaseldytsch uf, die mäiste von ene Übersetzige. S Marionettetheater im Zähntechäller am Münsterblatz 8 adaptiert Theaterstück, wo für die groossi Büüni gschriibe worde si, für Marionette. S Theater Fauteuil zäigt Äigebrodukzioone und isch e beliebti Büüni für Kabarettiste. S Förnbacher Theater isch d Häimbüüni vo dr «Helmut Förnbacher Theater Company» gsi, wo sich uf klassischi Drama konzentriert, aber jetz e nöis Häim muess sueche. S Freije Theater Baasel isch s Danzstudio vom «Danzbüro Baasel» an dr Güeterstrooss 145. Im Häbse-Theater, hüte s Kultuurhuus Häbse wärde Äigebrodukzioone ufgfüert, drunder Miusicl und Operette. Im junge theater baasel spiile brofessionelli Schauspiiler zämme mit Laie, wo im Theater e Kurs gmacht häi. S Musical-Theater Basel isch e Groosstheater, wo vor allem Miusicl uffüert. S Theater Arlecchino konzentriert sich mit liichter Chost uf Familie mit Chinder, s Brogramm vom
Dr Kleikunschtpreis Bada-Wirdaberg ischt a Auszeichnong, wo seit 1986 vo dr Regirong vom Land Bada-Wirdaberg vorliha wuud. Mr muaß mendeschdens 16 Johr alt sei, om den Preis kriaga zo kenna. Teilnahmeberechdigt send sowohl Einzlpersona wia au Grubba. Mit-em Preis sollet Perseenlichkeida auszeichnet werra, wo sich om d Kleikunscht em Land Bada-Wirdaberg vordeant gmacht hend ond wo talendiirt, abr noh et arg bekannt send ond drom a Ferderong vordeant hend. Betreit werra duat der Preis vo dr Akademie Schloss Rotenfels z Gaggenau. Vorgeba werdet en dr Regl en jedem Johr drei Hauptpreis ond oi Ehrapreis zo je 5.000 Euro ond – seit-em Johr 2.000 – oi- bis zwoimol jeweils 2.000 Euro zor Ferderong vo jonge Talent. Finanziirt wuud der Preis jeweils zor Hälfde vom Land Bada-Wirdaberg ond vo dr Staatlicha Toto-Lotto GmbH Baden-Württemberg. Ausgsuacht werdet dia Preisträger vo-ra 10-kepfiga Jury, wo sich zammasetzt aus Kridiker, Voroostalder ond namhafde Interpreda, do dronder dr Stuegerter Kabareddischt Christoph Sonntag, d Karlsruher Musik-Kabareddischdin Annette Postel sowia dr Christoph Mohr ond dr Lothar Hasl vom Sidweschtrundfunk. (soweit en dr alemannischa Wikipedia an Ardikel driber exischdiirt) 1981: Uli Keuler 2010: Christoph Sieber 2012: Mathias Richling Näheres ibr dean Preis uff dr Webseit vo dr Akademii Schloss Rotenfels
Dr Pulitzer-Bryys isch e US-amerikanische Schurnalischte- un Mediebryys. Är isch dr wichtigscht Schurnalischtebryys un mit dr Uuszaichnige fir Rioman un Sachbiecher dr wichtigscht amerikanisch Literaturbryys. Derzue wären au Reportasche, Foto, Karikature, Lyrik, Theaterstuck un Musikufnamen uuszaichnet. Dr Bryys isch mit 10.000 US-Dollar dotiert. Dr Bryys isch vum Schurnalischt un Zytigsverleger Joseph Pulitzer gstiftet woren un wird syter anne 1917 vergee. liehen. All Johr wäre d Bryysdreeger Ändi April vu dr Pulitzer-Schurnalischte-Schuel an dr New Yorker Columbia Universitet bekannt gee. Uusgwehlt wäre si vun ere Jury us US-amerikanische Schurnalischten un Verleger. Heinz-Dietrich Fischer (Hrsg.): The Pulitzer prize archive. A history and anthology of award winning materials in journalism, letters, and arts. Saur, München 1987ff., ISBN 3-598-30170-7. Hal Buell: Zeitbilder. 45 Jahre Pulitzer-Preis Fotografie. Könemann, Köln 2000, ISBN 3-8290-3596-9. Katja Behling: Trophäe der Publizisten. Der Mann hinter der Auszeichnung. In: Aufbau. Heft 11, 2008, S. 15–17. Commons: Pulitzer-Bryys – Sammlig vo Multimediadateie Offizielli Websyte Normdate: GND: 4129243-1 | LCCN: sh85108985
D Baasler Kunstszeene isch dr wirtuell Ruum, wo sich Künstler, Kunstliebhaber, Kunsthändler und anderi, wo sich mit Kunst befasse, in dr Stadt Baasel din beweege. E starke Iifluss uf d Kunstszeene häi Iirichdige wie dr Baasler Kunstveräin, s Kunstmuseum, d Art Basel oder dr Kunstkredit, wo d Künstler diräkt understütze oder zwüsche iine und de Kunstliebhaaber vermiddle. Im Fall vo Kunstmässe wie dr Art Basel isch s Inträssi vo de Organisatore primär finanziell, wie vilmol au daas vo de Köifer, wo Kunst as Inwestizioon gseen wie Goldbaare. Ass d Art Basel iire Standort hüte no z Baasel het, isch nume no historisch bedingt. Au Galerie müesse vom Gäld häär richdig stoo, aber die mäiste gseen d Förderig vo lokaale oder vo junge Talänt as e wichdigi Däil vo iirer Aarbet. So isch d Galerii vom Ernst Beyeler noch sim Dood zwar zuedoo worde, aber er het si Vermööge dr Fondation Beyeler vermacht, eme Kunstmuseum z Rieche, wo die brivaati Kunstsammlig vom Ehebaar Beyeler für d Öffentlikäit zuegänglig macht. Bi de öffentlige Instiduzioone wie em Kunstkredit isch d Förderig vo de Künstler us dr Regioon d Hauptufgoob; d Museum hingeege gseen sich as Bewaarer und Vermiddler vo Kunst im Allgemäine, häi
Di Freiheitliche Partei Österreichs (FPÖ) isch e Bartei z Eschtrych. No dr Mainig vu Bolitikwisseschaftler im In- un Uusland het si sich unter ihrem ehmolige Vorsitzer Jörg Haider zuen ere rächtspopulistische Bartei entwicklet, zum Dail wird ere au Nechi zum Rächtsextremismus atteschtiert. D FPÖ isch im Nationalrot, in allne nyyn Landdag un e Huffe Gmaireet verdrätte. Si siit sich sälber as Verdrätteri vum „Dritte Lager“ un as Erb vum nationalliberale Wärtsischtem vu dr burgerli-demokratische Revolution vu 1848. D Bartei isch am 3. Novämber 1955 grindet wore. Syter anne 2015 isch d FPÖ im Burgeland Dail vun ere Koalition mit dr SPÖ unter em Landeshauptmann Hans Niessl, Z Obereschtrych git s im Rame vu dr Proporzregierig e Zämearbet zwische dr FPÖ un dr ÖVP unter em Landeshauptmann Josef Pühringer. Carina Klammer: Imaginationen des Untergangs. Zur Konstruktion antimuslimischer Fremdbilder im Rahmen der Identitätspolitik der FPÖ, LIT-Verlag 2013 (= Reihe: Soziologie, Band 81), ISBN 978-3-643-50520-0 Farid Hafez: Von der „Verjudung“ zur „Islamistenpartei“. Neue islamophobe Diskursstrategien der FPÖ im Rahmen des Wiener Wahlkampfs, In: Jahrbuch für Islamophobieforschung 2011: 83-98. Oliver Geden: Diskursstrategien im Rechtspopulismus. Freiheitliche Partei Österreichs und Schweizerische Volkspartei zwischen Opposition und Regierungsbeteiligung, VS Verlag für Sozialwissenschaften 2006. ISBN 3-531-15127-4. Oliver Geden: Männlichkeitskonstruktionen
Dr Baasler Kunstkredit isch e Ressor in dr Abdäilig Kultur vom Bresidialdepartemänt vom Kantoon Baasel-Stadt, wo d Ufgoob het, zitgenössischi Künstler us dr Regioon z fördere. Für daas organisiert er jeedes Joor Wettbewärb und kümmeret sich um si Sammlig, wo mee as 5000 Wärk umfasst. Dr Sitz vom Kunstkredit Basel-Stadt isch am Dalbe-Graabe 16 z Baasel. Dr Kunstkredit het e langi Dradizioon. Er isch 1919 gründet worde, nid nume zum Kunst z vermiddle sondern au zum de Künstler, wo noch em Erste Wältchrieg e schweere Stand gha häi, under d Ärm z griffe. Hüte isch s Kriterium zum gförderet wärde die künstlerischi Kwalidäät vom Wärk und nit die finanzielli Laag vom Künstler. Er het hüte e Büdsche vo numen ere halbe Million Franke bro Joor. Mit däm bewaart er si Sammlig uf und chauft nöiji Wärk, won er denn vilmol öffentlig usstellt, wie d Helvezia uf dr Räis am Chläibaasler Kopf vo dr Middlere Brugg. Das füert immer wider emol zu Greed, wenn e Wärk umstritte isch. D Kommission, wo d Gälder verdäilt, bestoot us Künstler und Kuratore, wo vom Regierigsroot usgweelt wärde, eme Verdräter vom Bresidialdepartemänt und em Kantonsbaumäister, wo in Sache Kunst am Bau öbbis z sääge het.
D Estelle Balet (* 19. Dezämber 1994 z Vercorin; † 19. April 2016 bi Orsières) isch e Schwyzer Freeride-Sportleri un zwaifachi Wältmaischteri (2015, 2016) gsii. D Balet isch in dr Bärg ufgwachse, het frie Schyyfahre glehrt un isch mit 10 Johr zum Snowboarde chuu. Si het si uf s Freeriden im Wald un in diefem Bulverschnee un au an gääche Wänd spezialisiert. Mit ihrem zweete Blatz bim Verbier Extreme 2013 het si si fir d Freeride World Tour (FWT) 2014 qualifiziert un isch im Merz 2014 Vize-Wältmaischteri wore. Anne 2015 isch d Balet as bishär jingschti Dailnämeri Wältmaischteri im Snowboard-Freeride wore. Im Dezämber isch si im Kanton Wallis zur Sportleri vum Johr 2015] gwehlt. Im April 2016 het si bi dr Freeride World Tour ihre zweete Wältmaischtertitl gwunne. Am Morge vum 19. April 2016 isch d Balet mit 21 Johr dur e Lawine uf em Bärg Le Portalet (Mont-Blanc-Gruppe) gstorbe, derwlyscht si an Dräiarbete zuen eme Film gschafft het. d Estelle Balet bi Swatch Archivlink (Memento vom 19. April 2016 im Internet Archive) Dreis, Achim: Snowboard-Weltmeisterin stirbt in Lawine (19. April 2016, abgruefen am 21. April 2016) Sammy Luebke und Estelle Balet sind die Freeride Weltmeister 2016! Die Freeride Weltmeister
Dr Waclaw Orlikowsky (au Wazlaw Orlikowsky u. ä., * 8. Novämber 1921 as Grigori Podlesny z Charkow (Russland, hüte Ukraine), † 25. Juni 1995 z Baasel) isch e Ballettmäister gsi. Dr Orlikowsky isch as Soon vom Appolinarius Podlesnz und dr Maria geb. Zibina uf d Wält cho. Er het e Ballettusbildig bim Viktor Sulima und bim Wladimir Preobrajensky gmacht. Vo 1939 bis 1945 isch er Dänzer z Charkow, Tiflis und Lembärg (hüte Lwiw, Ukraine) gsi. 1952 bis 55 isch Ballettmäister im dütsche Ooberhuuse gsi. 1955 isch er as Ballettmäister uf Baasel choo und het alli Dänzer entloo, wil si nid guet gnueg für sini Aasprüch gsi si. Mit dr nöije Drubbe het er mit sine Inszenierige, wo in dr Dradizioon vom klassische Danz gstande si, in dr ganze Schwiz groosse Erfolg gha und 1960 e Driumf bi de Berliner Festwuche iigspiilt. S Baasler Ballett isch internazional bekannt worde. Die äigeständige Klassikerinterpretazioone vo Schlüsselwärk us em 20. Joorhundert und d Uruffüerige si as s Baasler Ballettwunder in d Gschicht iigange. Er isch nit nume e wersierte Choreograf gsi, sondern vor allem e groosse Theatermaa und Büünimagier, wo z Baasel au Opere und Operette inszeniert het. 1966 bis 71 het er an
Dr Schwaanesee (russisch Лебединое Озеро, Lebedinoje osero) isch äins vo de berüemtiste Ballett zur Muusig vom Pjotr Iljitsch Tschaikowski. Es ghöört zum Standardrepertuar vo klassische Ballettkompanie. Bsundrigs s Allegro Moderato us de Dänz vo de Schwään im 2. Akt isch in dr Choreografii vom Lew Iwanow zum Geegestand von e Hufe Parodie worde und isch doorum as dr Danz vo de vier chliine Schwään wit über s Publikum, wo sich für Ballett intressiert, uuse bekannt. S Libretto isch vom Wladimir Petrowitsch Begitschew, isch aber hüfig nöi gschriibe und abgänderet worde, so dass es Wersioone git, wo s Ändi seer underschiidlig cha si. D Saag vo dr verwunschene Schwaanebrinzässin, wo nume dur die woori Liebi cha erlööst wärde, isch bin e Hufe Völker bekannt. Im Schwaanesee chömme e Hufe Motiv us verschidnige Määrli vor, bsundrigs das vo dr unglücklige verzauberete Prinzässin, wo dur d Liebi vom ene Brinz erlöst wird. Au s unglücklige Ändi vom ursprünglige Libretto isch s bekannte Määrlimotiv vom Schwaanemäitli oder au dr Schwaanejungfrau. Szeene us em 3. Akt: d Königin und dr Brinz Siegfried Szeene us em 3. Akt: d Odil und dr Brinz Siegfried Szeene us em 4. Akt: d Odette zmizt under de Schwään Mit
Dr Béla Bartók (ungarisch Bartók Béla [ˈbɒrtoːk ˈbeːlɒ]; * 25. Merz 1881 in Groß-Sankt-Nikolaus/Nagyszentmiklós, Ööstriich-Ungarn; † 26. Septämber 1945 z Nöi York) isch en ungarische Komponist, Pianist und Musigethnolog gsi und gältet as äine vo de bedütendste Verdräter vo dr Modärne. Im Bartók si Babbe, dr Béla Bartók dr Elter, isch Diräkter von ere landwirtschaftlige Schuel gsi und het im ene Amatöörorkester Tschello gspiilt. S Mueter, d Paula geboreni Voit, isch Leerere gsi. Dr Bartók het e chliineri Schwöster gha, wo Elza (* 1885) ghäisse het. Dr Babbe isch scho früe 1888 gstorbe und d Mueter het d Chinder elläi erzooge. Si het im Bartók dr erst Klavierunderricht gee. Vo 1893 aa het er z Bratislava Muusig und Komposizioon gleert. 1899 het er z Budapest Klavier und Komposizioon afo studiere. Vo 1908 bis 1934 isch er Brofässer für Klavier an dr Franz-Liszt-Musigakademii Budapest gsii. 1909 het er d Márita Ziegler ghürootet, und het mit ere 1910 e Bueb gha, dr Béla. 1923 häi si sich lo schäide, und no im gliiche Joor het er d Klavierstudäntin Ditta Pásztory ghürootet. Au mit iire het er e Bueb gha, dr Péter (*1924). 1940 isch dr Bartók vor em Faschismus in d USA
Dr Baslerstab isch d Gratiszitig mit dr grösste Uflaag in dr Region Baasel gsi und isch vo dr Basler Zitig Medie AG uusegee worde. Er isch zerst in dr Stadt fümfmol in dr Wuche erschiine und uf dr Landschaft zwäimol, vom 7. Mai 2009 überall nume no zwäimol, am Zistig und am Donnstig und ooni e redaktionelle Däil, und vom 30. April 2013 aa nume no äinisch in dr Wuche am Zistig. Am 4. Februar 2014 isch dr Baslerstab schliesslig zuedoo worde, sini Inhalt si denn in dr BaZ Kompakt erschiine, wo am 6. Februar 2014 nöi lansiert worde isch und dreimol in dr Wuche erschiine isch. Dr Baslerstab het zletscht im Joor 2014 non e Uflaag vo 154'645 Exemplaar ghaa. «Baslerstab» versuchts ohne Redaktion noch zweimal pro Woche. In: Klein Report. 18. Merz 2009. «Baslerstab» erscheint nur noch einmal pro Woche. In: persoenlich.com. 1. Merz 2013. Basler Zeitung stellt Baslerstab ein und lanciert «BaZ kompakt». In: Basellandschaftliche Zeitung. 30. Oktober 2013. WEMF-Auflagebulletin 2014 Archivlink (Memento vom 26. März 2016 im Internet Archive), S.4 (PDF; 790 kB). Baslerstab
Dr Joseph-Maurice Ravel (* 7. Merz 1875 z Ciboure; † 28. Dezämber 1937 z Bariis) isch e franzöösische Komponist und näben em Claude Debussy dr Hauptverdräter vom Impressionismus in dr Muusig gsi, au wenn bäidi die Zueordnig abgleent häi. Dr Ravel isch uf s Bariiser Konserwatorium, won en s Muusigestäblischment chrumm aagluegt het und iiri Behandlig von em het e Skandaal usglööst. Noch em Konserwatorium het er si äignig Stiil entwigglet, wo von ere groosse Klaarhäit und Räinhäit brägt gsi isch und won er din Elimänt us em Barock, us em Neoklassizismus und, in sine spöötere Wärk, us em Dschääs integriert het. Er het vil mit musikalische Forme experimentiert wie zum Bischbil im Boléro (1928), wo sis bekanntiste Wärk isch und wo d Widerhoolig din dr Blatz vo dr Entwigglig iinimmt. Er het au Wärk vo andere Komponiste für Orchester arrangschiert, wo im Mussorgsky si Klavierzyklus Bilder in ere Usstellig am bekanntiste isch. Dr Ravel het langsaam und genau gschafft und weeniger Stück komponiert as vili vo sine Zitgenosse. Zu de Wärk, wo in s Repertuar ufgnoo worde si Konzärt für äi und zwäi Klavier, Kammermuusig, Muusig für Ballett, zwäi Opere und acht Liederzüklus. Sümfonie oder Chillemuusig het er käini
Dr Sergei Sergejewitsch Prokofjew (russisch Сергей Сергеевич Прокофьев, wüss. Dransliterazioon Sergej Sergeevič Prokof’ev; * 11. Apriljul./ 23. April 1891greg. uf em Guet Sonzowka bi Bachmut, Guwernemänt Jekaterinoslaw, Russischs Kaiserriich, hüte Krasnoe bi Krasnoarmijsk, im Oblast Donezk in dr Ukraine; † 5. Merz 1953 z Moskau) isch e russische Pianist und Komponist gsi. Dr Prokofjew het Mäisterwärk in de verschiidenste musikaliische Gattige gschriibe und wird as äine vo de bedütendste Komponiste vom 20. Joorhundert aagluegt. Si Wärk umfasst populääri Komposizioone wie dr Marsch us D Liebi zu de drei Orangsche, d Suite Lütnant Kische, s Ballett Romeo und Julia und s musikalische Määrli Peter und dr Wolf. Er het under anderem siibe Opere gschriibe, siibe Sümfonie, acht Ballett, fümf Klavierkonzärt, äi sümfonischs Konzärt für Tschello und Orchester und nüün Klaviersonate. Dr Prokofjew het am Konserwatorium St. Peterburg studiert und het sich denn schnäll e Naame gmacht as en ikonoklastische Komponist und Pianist gmacht, isch für sini wirtuose Klavierwärk voll vo wilde Dissonanze wie s Erste und s Zwäite Klavierkonzärt berüchdigt worde. 1915 het er si Skütischi Suite gschriibe mit Muusig, wo ursprünglig für d Ballets Russes vom Sergei Djagilew komponiert worde isch. Dr Djagilew het druf no drei Ballett bstellt, Chout,
Dr Neoklassizismus (au Nöiklassizismus oder Nöiklassik) isch e Stiil in de Künst, wo zwüschen em Erste und em Zwäite Wältchrieg in Öiropa verbräitet gsi isch. Dr Begriff bedütet in andere Sprooche wie im Änglische nid s gliiche wie im Dütsche. Mit em änglische Neoclassicism mäint uf Dütsch dr Klassizismus vom 18. und 19. Joorhundert, aber au dr Neoklassizismus vom zwanzigste. In dr Muusig isch dr Neoklassizismus brägt gsi vom ene Strääbe noch Klarhäit, Äifachhäit und Klassizidäät. In iim isch e nöiji, tonali und witgehend linear bestimmti Muusig entstande, wo vilmol d Muusig vom 18. Joorhundert (dr Spootbarock und d Früeklassik) für Satztechnike, Forme und Gattige zum Vorbild gnoo het. In dr Bildende Kunst und dr Archidekduur het sich dr Neoklassizimus an de Ideä vo dr griechische und römische Antike, aber au vom Barock und vom Klassizismus orientiert und het au Elimänt us dr Rönessans übernoo. Er het e formale Geegesatz zu dr Klassische Modärne bildet, wo in dr gliiche Zit ufchoo isch, und het au d Ornamäntik vom Jugendstil und vom Art Nouveau vo vorhär abgläänt. Im Ballett isch mit em Neoklassizismus e Reformbewegig gmäint, wo sit de 1930er-Joor die „klassische“ Balletttechnike us em früeje 19. Joorhundert nöi überdänkt het
De Bernhard Hassenstein (* 31. Mai 1922 z Potsdam, † 16. April 2016 z Friburg) isch e ditsche Verhaltesbiolog, Mitgrinder vu de Biokybernetik un emeritierte Professer vu de Universitet Friburg gsii. De Bernhard Hassenstein het zue dr namhafte Forscher uf de Gebiet vu de Verhaltesbiologi un de biologische Kybernetik gsii. Sii wisseschaftlig Werk umfasst wichtigi Biiträg zum Bewegigssehne vu de Insekte un zum Farwesehe vum Mensch. Er het d Uusdruck „Injunktion“ (e Mittel vu de Begriffsbstimmig in Gegestandsberiich, wu d Aawendig vun re Definition nit sachgrecht isch) un „Tragling“ (e trait Jungtier). Er het d Aggressionsarte bstimmt un kybernetischi Modell vu Verhalteswiis vu Lewewese entwiclet, zum Beischpil s „Höchstwertdurchlassmodell“. Vu 1939 bis 1949 het de Hassenstein Biologi, Physik un Chemie z Berlin, z Göttingen un z Heidelberg studiert. Vum dritte Semeschter aa isch er wisseschaftlige Schueler vum Verhaltesphysiolog Erich von Holst gsii. Im Militärdienscht het er 1943 si Freind un spätere wisseschaftlige Werner Reichardt kenneglehrt. Er isch 1945 us de Kriegsgfangeschaft gflichtet un het si Studium furtgsetzt. Ab 1948 het er as Assischtent am Max-Planck-Institut fir Meeresbiologi z Wilhelmshaven in de Abdeilig von Holst gschafft un isch deno vu 1954 bis 1958 an s Zoophysiologisch Institut vu de Universität Dibenga
Dr Prince isch en US-amerikanische Sänger, Kompenischt, Songwriter, Musikproduzänt un Multiinschtrumäntalischt gsii. Dr Prince het syter anne 1978 im Musikgschäft gschafft. Vor allem in dr 1980er Johr het er e große Yyfluss ghaa uf di international Musikszene, indem er unterschidligi Musikgenre mitenander kombiniert het. Di stilistisch Spannbraiti vu syre Musik isch vu R&B, Funk, Soul, Pop un Rock iber Blues bis zum Jazz gange. Syni Liedtäxt het er sälber gschribe, derzue het er si sälber kompeniert, arranschiert un produziert. Är het e Huffe Inschtrumänt gspiilt, wie Gitarre, E-Bass, Klavier, Keyboard un Schlagzyg. Bi dr maischte vu syne Studioufnahme het er alli Inschtrumänt sälber gspiilt. Dr international Durbruch het dr Prince anne 1984 mit em Film, dr Single un em Album Purple Rain gschafft. Är het wältwyt iber 100 Millione Tondreger verchauft un het sibe Grammy Award, 1985 en Oscar un 2007 e Golden Globe Award gwunne. 2004 isch er in d Rock and Roll Hall of Fame ufgnuu wore. Syt dr 1990er Johr het dr Prince entschiden fir d Rächt an sym gaischte Aigetum gfochte, unter anderem mit sym Widerstand gege Schallplattefirme. Wäge Differänze mit syre domolige Plattefirma Warner Bros. Records het dr Prince vu 1993 bis 2000 sy Chinschtlernamen
Di Badisch Buureschuel z Düenge isch bis 2004 e Buureschuel vum Badische Landwirtschaftlige Hauptverband gsii. Am 22. Novämber 1931 isch di Badisch Buureschuel dur e baar Verbandszämmeschliss unter em Lambert Schill im Schloss Ittendorf grindet wore 47.7018319.339661. Scho anne 1933 isch die Buureschuel zwangsufglest un noch em Zweete Wältchrieg z Schwerze nei grindet wore 47.643258.356375. Vu 1948 bis 1955 isch d Schuel in ere ehmolige Baracke vum Arbetsdienscht z Schwerze unterbrocht gsii. Mit em 4. Hauptlehrgang 1955 isch d Schuel in e Neubau uf em Vitibuck z Düenge umzoge 47.639968.28245. In dr 1990er Johr isch si in Ländliche Heimvolkshochschule umgnännt wore. Anne 2004 isch si zuegmacht wore. Badischer Landwirtschaftlicher Hauptverband e. V., Freiburg (Hrsg.): Der Weg der Bauernhochschule. Festschrift zur Eröffnung der Badischen Bauernschule Tiengen, 1955 Südkurier: Bauernschule macht dicht, 29. September 2004 Charte mit allne Koordinaten: OSM | WikiMap